钦定古今图书集成/历象汇编/岁功典/第107卷 > 《周礼》 > 释诂
## 钦定古今图书集成/历象汇编/岁功典/第107卷 > 《周礼》 > 释诂

朝旦、夙、晨、晙，早也。

〈注〉《晙》，亦明也。〈疏〉早者，《说文》云：“晨也。从日在甲上。”丁，古文甲字。今即以不晚为早。朝者，《鄘风·蝃𬟽》云：“崇朝其雨。”《毛传》云：“崇，终也。”从旦至食时为终朝。旦者，《说文》云：“明也。从日在一上一地也。”《陈风东门之枌》云：“糓旦于差。”夙者，《齐风》“东方未明”云“不夙则莫。”晨者，《说文》云：“晨，昧爽也。”东方未明，云“不能晨夜”，晙亦明之早也。